b"\n_START_ARTICLE_\nCoureurs des bois\n_START_PARAGRAPH_\nCoureurs des bois (fransk; i entall: coureur des bois eller coureur de bois, omtrent: \xc2\xabskogsl\xc3\xb8pere\xc2\xbb) var pelshandlere i Nord-Amerikas tidlig i kolonihistorie. I motsetning til de store handelskompanier med sine handelsagenter og handelsstasjoner dro \xc2\xabskogl\xc3\xb8perne\xc2\xbb inn i landet p\xc3\xa5 egen h\xc3\xa5nd, bodde med indianerne, gikk p\xc3\xa5 jakt med dem og byttehandlet selv til seg deres pelsfangster. Begynnelsen p\xc3\xa5 pelshandelen g\xc3\xa5r tilbake til det franske Compagnie de la Nouvelle France av 1627 og dets forl\xc3\xb8pere, og slik ble det at de tidlige pelshandlerne var s\xc3\xa5 overveiende franske. \xc2\xabSkogsl\xc3\xb8perne\xc2\xbb ble til da dette Compagnie fors\xc3\xb8kte \xc3\xa5 h\xc3\xa5ndheve sitt handelsmonopol._NEWLINE_De f\xc3\xb8rste coureurs des bois som er kjent ved navn er M\xc3\xa9dard Chouard, sieur des Groseilliers og Pierre-Esprit Radisson, som i 1660 kom med 60 kanolaster ned pelser tilbake til Trois-Rivi\xc3\xa8res, etter de \xc3\xa5ret f\xc3\xb8r som de f\xc3\xb8rste hadde brutt opp mot De store sj\xc3\xb8ene. De og deres etterf\xc3\xb8lgere spilte en betydelig rolle for utforskningen av kontinentet selv om deres motiv var pelshandelen alene. De knyttet kontakter til indianerstammer og \xc3\xa5pnet opp handelsveier._NEWLINE_Storhetstiden for de selvstendig agerende coureurs endte tidlig p\xc3\xa5 1700-tallet, da nye handelsselskaper som Hudson's Bay Company eller North West Company selv rykket inn med sine egne handelsfolk og handelsstasjoner p\xc3\xa5 det nordamerikanske kontinent. Fra den fransk\xc3\xa6ttede befolkning og fra de gjenv\xc3\xa6rende coureurs ble s\xc3\xa5 de aller fleste s\xc3\xa5kalte voyageurs rekruttert, som overtok transportoppgaver for selskapene langs elvene. De regnes som etterf\xc3\xb8lgerne av de gamle coureurs._NEWLINE_Selvstendige trappers fikk man ikke f\xc3\xb8r p\xc3\xa5 1800-tallet, og da i Rocky Mountains. Det var Mountain Men som ikke lenger bare kj\xc3\xb8pte pelser fra indianerne, men selv gikk ut i villmarken og jaget pelsdyr. Rocky Mountain Fur Company utviklet et forsyningssystem for pelsjegerne ved rendezvous, og dette muliggjorde 1830- og 1840-\xc3\xa5renes uavhengige trappers som p\xc3\xa5 egen regning drev p\xc3\xa5 med sin fangst i fjellene._NEWLINE_\xc2\xabSkogsl\xc3\xb8perne\xc2\xbb ble gjenstand for romaner som L\xc3\xa6rstr\xc3\xb8mpe (1821) av James Fenimore Cooper og Le coureur du bois (1850) av Gabriel Ferry."